ผุดแผนรับมือวิกฤตประกัน
บอร์ดคปภ.สั่งทำผลศึกษายกระดับสากลสิงคโปร์มาเลย์ต้นแบบลองบริหารเสี่ยง
23 เม.ย. 2556

บอร์ดคปภ.สั่งทำผลศึกษายกระดับสากลสิงคโปร์มาเลย์ต้นแบบลองบริหารเสี่ยง
บอร์ด คปภ.เห็นชอบแผนทดสอบรับมือวิกฤตบริษัทประกันไทย
นายประเวช องอาจสิทธิกุล เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ที่ประชุมคณะกรรมการ คปภ.ได้มีมติเห็นชอบในหลักการ สถานการณ์ และปัจจัยที่ใช้ในการทดสอบภาวะวิกฤต รวมถึงและได้มอบหมายให้นายทะเบียนเป็นผู้กำหนดให้บริษัทประกันชีวิตทุกแห่งจัดทำการศึกษาผลกระทบเชิงปริมาณ (Quantitative Impact Study : QIS) ตามกรอบการทดสอบที่ คปภ.เสนอ
“โครงการทดสอบภาวะวิกฤตสำหรับธุรกิจประกันชีวิตถือเป็นเครื่องมือจัดการความเสี่ยงที่มีความจำเป็นทั้งต่อบริษัทประกันภัยและหน่วยงานกำกับดูแล เพราะช่วยให้ทราบได้ว่าบริษัทมีฐานะทางการเงินที่ยืดหยุ่นเพียงพอที่จะรองรับความเสียหายที่อาจเกิดขึ้นจากสถานการณ์ต่างๆ ได้หรือไม่” นายประเวช กล่าว 
นอกจากนี้ ยังเป็นการยกระดับและเสริมสร้างความเข้มแข็งของการกำกับความมั่นคงทางการเงินของธุรกิจประกันชีวิตไทยให้ทัดเทียมกับมาตรฐานสากลของการกำกับบริษัทประกันภัยให้มีการบริหารความเสี่ยงที่ดี มีกลยุทธ์การดำเนินธุรกิจที่คล่องตัว สามารถบริหารสมดุลระหว่างผลตอบแทนและระดับความเสี่ยงที่บริษัทสามารถยอมรับได้อย่างเป็นระบบ
สำหรับแนวทางทดสอบที่นำมาประยุกต์ใช้กับไทยนั้น จะเป็นการผสมผสานระหว่างกรอบการทดสอบของสิงคโปร์และมาเลเซีย เนื่องจากทั้งสองประเทศอยู่ในภูมิภาคเดียวกับไทยและมีระดับการพัฒนาทางเศรษฐกิจและแนวทางการกำกับดูแลธุรกิจประกันภัยใกล้เคียงกัน ซึ่งเป็นผลการศึกษาตามกรอบการทดสอบภาวะวิกฤตของสมาคมผู้กำกับดูแลธุรกิจประกันภัยนานาชาติ หรือ IAIS หน่วยงานกำกับธุรกิจประกันภัยของประเทศต่างๆ เช่น แคนาดา ออสเตรเลีย สิงคโปร์ มาเลเซีย และพบว่า แนวทางการทดสอบที่เหมาะสมจะนำมาประยุกต์ใช้กับไทยควรเป็นกรอบการทดสอบที่มีการผสมผสานกันระหว่างกรอบการทดสอบของสิงคโปร์และมาเลเซีย เนื่องจากทั้ง 2 ประเทศอยู่ในภูมิภาคเดียวกันกับประเทศไทย มีระดับการพัฒนาทางเศรษฐกิจและแนวทางการกำกับดูแลธุรกิจประกันภัยใกล้เคียงกัน โดยกำหนดให้การทดสอบร่วมกันระหว่างแบบ prescribed scenarios หรือการทดสอบที่สำนักงาน คปภ. เป็นผู้กำหนดสถานการณ์ให้บริษัท และแบบ selfselect scenarios หรือการทดสอบที่บริษัทเป็นผู้กำหนดสถานการณ์เอง และให้ผู้บริหารของบริษัททำหน้าที่รับผิดชอบการทดสอบภาวะวิกฤต
เลขาธิการ คปภ. กล่าวเสริมว่า ในปัจจุบัน บริษัทประกันชีวิตมีความมั่นคงแข็งแกร่งทางการเงิน สามารถสร้างความมั่นใจให้กับภาคประชาชนได้เป็นอย่างดี โดยดูได้จากธุรกิจประกันชีวิตมีสินทรัพย์ลงทุน1,628,663 ล้านบาท ซึ่งสำนักงาน คปภ. มีระบบการกำกับเงินกองทุนตามระดับความเสี่ยง RBC เป็นตัวผลักดันในเรื่องดังกล่าว 
นอกจากนี้